Notele date de Cătălin Cîrstoiu contracandidaților săi: Sunt mai șarmant decât Piedone
- Emanuel Nițulescu
- 30 martie 2024, 14:00
Candidatul PSD-PNL la Primăria Capitalei, Cătălin Cîrstoiu, Manager al Spitalului Universitar Bucureşti, și-a exprimat părerea despre despre contracandidaţii săi. În viziunea acestuia, Nicuşor Dan este "un primar de nota 4", Cristian Popescu Piedone este primarul inexistent care nu i-a răspuns niciodată la telefon, iar Gabriela Firea a scăpat de corijență.
Candidatul PSD-PNL spune că Spitalul nu a fost ajutat
Cătălin Cîrstoiu a povestit la Prima TV că Primăria nu a asigurat plata utilităţilor spitalului, nu a toaletat pomii, nu s-a îngrijit deloc pe spaţiile Primăriei din jurul spitalul și nu a strâns nici măcar zăpada.
"Cel puţin la Spitalul Universitar nu am simţit prezenţa domnului primar. Ba, mai mult, cred că este singurul primar de sector care nu mi-a răspuns niciodată la telefon. Probabil că plimba roaba; probabil. În schimb ce pot să vă spun este că domnul primar Ciucu de fiecare dată ne-a asigurat tot sprijinul", a afirmat candidatul PSD-PNL.
Candidatul PSD-PNL e mai șarmant decât Piedone
Cîrstoiu s-a plâns și de faptul că nici măcar atunci când era vorba de reprezentarea țării în fața forurilor internaționale, Primăria sectorului 5 nu s-a implicat. Spre exemplu nu a oferit niciun ajutor Spitalului Universitar atunci când preşedintele CE şi o delegaţie de la Bruxelles au vizitat spitalul.
Cîrstoiu crede că părea lui Popescu Piedone că va fi votat și de susţinătorii "PSD-ului, şi ai PNL-ului" nu se concretiza.
"Sunt mult mai şarmant decât domnul Piedone", spune Cîrstoiu.
Un primar de nota 4
Despre Nicuşor Dan, candidatul PSD-PNL a declarat că este un om inteligent dar "un primar de nota 4".
"Si am dat note toată viaţa mea", adaugă Cîrstoiu, în acest context.
Candidatul PSD-PNL a evitat, însă, notarea activității Gabrielei Firea, ca primar, spunând: "notele le ţin doar pentru elevii corijenţi".
Cîrstoiu mai spune şi că nu crede în sondajele de opinie: "Dacă ar fi să cred în sondaje, v-aş spune: Hai să nu mai face alegeri de azi, hai să punem oameni în funcţii publice după cum arată sondajele".